شمال افريقيا

الجزء الأفريقى لجنوب البحر الابيض المتوسط أو شمال افريقيا أو الشمال الأقصى لافريقيا هيا منطقه من مناطق العالم القوقازيه البيضاء موجوده بحسب تسمية منظمة الامم المتحده فى قارة افريقيا، تحديدا فى شمال افريقيا. وبتطل على الساحل الجنوبى للبحر المتوسط والساحل الغربى للبحر الاحمر و الساحل الشرقى للمحيط الاطلسى، وفيها نهر النيل اللى بيعتبر من اكبر الانهار فى افريقيا.

 حدود منطقة شمال افريقيا 

بتتقسم حدود منطقة شمال إفريقيا جغرافيا كالتالى : من ناحية الشرق بيحدها البحر الأحمر وخليج السويس وقناة السويس ومن ناحية الشمال بيحدها البحر المتوسط ومضيق جبل طارق ومن ناحية الغرب بيحدها المحيط الاطلنطى ومن ناحية الجنوب بيحدها خط عرض 22 الواقع جوه الصحراء الكبرى.

 دول منطقة شمال افريقيا 

بتضم 6 دول اغلب سكانها قوقازيين هيا :

دولة مصر 

دولة ليبيا 

دولة تونس 

دولة الجزائر 

دولة المغرب 

دولة موريتانيا

بالنسبه لمصر فمصر كلها فى المنطقة الجنوبية للبحر المتوسط فى شمال افريقيا الا جزء صغير منها و اللى هو ارض سينا اللى موجوده فى الجزء الغربى لقارة آسيا وبتجاور الشام و تحديدا فى فلسطين.

 اقاليم شمال افريقيا 

بيضم 4 اقاليم و هيا :

اقليم مصر : هو الاقليم اللى فى الجزء الشرقى من منطقة شمال افريقيا.

اقليم المغرب الادنى : هو الاقليم اللى حدوده بتتكون من ليبيا وتونس.

اقليم المغرب الاوسط : هو اقليم حدوده بتتكون من دولة الجزائر.

اقليم المغرب الاقصى : هو الاقليم اللى فى اقصى الجزء الغربى من شمال افريقيا  و هو فى دولة المغرب وموريتانيا.

 سكان شمال افريقيا 
المنطقة الشمالية للقارة الافريقية بيسكنها مكونين رئيسيين من قديم الازل وهما المصريين والمغاربيين.

المغاربيين هو اسم مستحدث وبيتقال على المنطقة اللى من اول دولة ليبيا لحد دولة المغرب والمنطقة دى سكانها اغلبهم بينحدروا من قبائل البربر او الامازيغ لكن حصل تعريب لشعوبهم زى ما حصل تعريب لمصر.

 منطقة شمال افريقيا عرقيا 

البشر فى الشمال الاقصى لقارة افريقيا هما اغلبهم من العرق القوقازى الابيض وبيتكونوا من عنصرين هما المصريين والمغاربيين. 

 نمط المعيشه فى اقاليم منطقة شمال افريقيا 

البشر فى اقليم مصر واقاليم المغرب بينقسموا بحسب نمط معيشتهم لثلاثة انواع وهما وبحسب الاكتر عددا كالتالى :

المصريين والمغاربيين من سكان المدن : وهما سكان مدن مصر ومدن دول المغرب العربى.

المصريين والمغاربيين الفلاحين : وهما سكان ارياف اقليم مصر واقاليم المغرب.

المصريين والمغاربيين البدو : وهما سكان بوادى وصحارى اقليم مصر واقاليم المغرب.

 مصادر 

تصنيف:افريقيا